PICO ซิลลิ่ง! หลังโชว์งบ 6 เดือน พลิกกำไร
PICO ซิลลิ่ง! หลังโชว์งบ 6 เดือน พลิกมีกำไร 1 ลบ. จากช่วงเดียวกันของปีก่อนที่ขาดทุน 11 ลบ.
PICO ซิลลิ่ง! หลังโชว์งบ 6 เดือน พลิกมีกำไร 1 ลบ. จากช่วงเดียวกันของปีก่อนที่ขาดทุน 11 ลบ.
13 มิ.ย. 2565

ผู้สื่อข่าวรายงานว่าวันนี้ (13 มิ.ย.2565) ราคาหุ้นบริษัท ปิโก (ไทยแลนด์) จำกัด (มหาชน) หรือ PICO ณ เวลา 11:15 น. อยู่ที่ระดับ 6.50 บาท เพิ่มขึ้น 1.50 บาท หรือ 30% โดยทำจุดสูงสุดที่ 6.50 บาท และทำจุดต่ำสุด 5 บาท ด้วยมูลค่าการซื้อขาย 3.68 ล้านบาท

สำหรับราคาหุ้น PICO ที่ปรับตัวขึ้นมาบนกระดานในวันนี้ คาดจะมาจากผลประกอบการงวดไตรมาส 2 และ งวด 6 เดือนแรกของปี 2565 พลิกกลับมามีกำไร หลังจากขาดทุนในช่วงเดียวกันของปีก่อน โดยผลประกอบงวด 6 เดือนแรก บริษัทฯ พลิกมีกำไรอยู่ที่ 1.12 ล้านบาท จากงวดเดียวกันของปีก่อนที่ขาดทุนอยู่ที่ 11 ล้านบาท
โดยผลประกอบการงวด 6 เดือนปี 2565 บริษัทฯ มีรายได้รายได้จากการให้บริการ เพิ่มขึ้น 124 ล้านบาท หรือ ร้อยละ 35 เป็นผลมาจากภาครัฐได้ผ่อนคลายมาตรการเพื่อระงับการแพร่ระบาดของไวรัส COVID-19 และเศรษฐกิจเริ่มฟื้นตัว ส่งผลให้รายได้จากธุรกิจงานแสดงสินค้าและนิทรรศการ เพิ่มขึ้น 80.80 ล้านบาท เป็น 301.60 ล้านบาท และ รายได้จากธุรกิจศูนย์การเรียนรู้และพิพิธภัณฑ์ เพิ่มขึ้น 39.50 ล้านบาท เป็น 59.10 ล้านบาท
นอกจากนี้ค่าใช้จ่ายในการขายและบริหาร ลดลง 7.10 ล้านบาท หรือ ร้อยละ 6 เป็นผลมาจากค่าใช้จ่ายพนักงานและอื่นๆ ที่เกี่ยวข้อง และค่าใช้จ่ายอื่นๆ ลดลง เนื่องจากมาตรการควบคุมค่าใช้จ่ายเพื่อลดผลกระทบต่อผลประกอบการในสภาวะเศรษฐกิจและสถานการณ์ที่ไม่แน่นอน